**ჟან კასტექსი** ( french: [ jean castex ]; დ. 1965 წლის 25 ივნისს)—ფრანგი პოლიტიკოსი, რომელიც იყო ქვეყნის პრემიერ მინისტრი 2020 წლის 3 ივლისიდან 2022 წლის 16 მაისამდე. ის იყო რესპუბლიკელების (LR) წევრი 2020 წლამდე, სანამ შეუერთდებოდა პარტია La République En Marche-ს! (LREM).  კასტექსი თორმეტი წლის განმავლობაში მუშაობდა პატარა ქალაქ პრადესის მერად, სანამ პრეზიდენტი ემანუელ მაკრონი პრემიერ-მინისტრად დანიშნავდა. მან თანამდებობა დატოვა 2022 წლის მაისში

პოლიტიკური კარიერა
------------------

2008 წელს აირჩიეს პრადესის, პირენე-ორიენტალესის მერად.  კასტექსი ჯანდაცვის მინისტრის ქსავიერ ბერტრანის დაქვემდებარებაში მსახურობდა ფრანსუა ფიიონის სამინისტროს შტაბის უფროსად 2010 წლიდან 2011 წლამდე. მან, 2011-2012 წლებში შეცვალა რაიმონდ სუბი ელიზეს გენერალური მდივნის თანამდებობაზე პრეზიდენტ ნიკოლა სარკოზის დროს.

ადგილობრივ დონეზე, კასტექსი იყო ლანგედოკ-რუსილიონის რეგიონალური მრჩეველი 2010 წლიდან 2015 წლამდე და 2015 წლიდან მსახურობდა პირენე-ორიენტალის დეპარტამენტის მრჩევლად. 2017 წლის სექტემბერში კასტექსი დაინიშნა უწყებათაშორის დელეგატად 2024 წლის ოლიმპიადისა და პარაოლიმპიადისთვის. ის ასევე იკავებდა სპორტის ეროვნული სააგენტოს პრეზიდენტის პოსტს.  2020 წლის 2 აპრილს იგი დაინიშნა საფრანგეთში COVID-19-ის პანდემიის დროს განხორციელებული ჩაკეტვების ეტაპობრივი შეწყვეტის კოორდინატორად.

კასტექსი იყო რესპუბლიკელების წევრი 2020 წლის დასაწყისამდე, სადაც მას სოციალურ კონსერვატორად თვლიდნენ.  2020 წლის 3 ივლისს ედუარდ ფილიპის გადადგომის შემდეგ, კასტექსი პრემიერ-მინისტრად დანიშნა პრეზიდენტ ემანუელ მაკრონმა.კასტექსმა მოგვიანებით, 6 ივლისს, დაასახელა თავისი მთავრობა. 

2022 წლის 25 აპრილს, მაკრონის პრეზიდენტად ხელახლა არჩევის შემდეგ, კასტექსი დათანხმდა პრემიერ-მინისტრის თანამდებობიდან გადადგომას.  კასტექსმა მანამდე პირობა დადო, რომ ამას გააკეთებდა, თუ მაკრონს ხელახლა აირჩევდნენ.

ცხოვრება პოლიტიკის შემდეგ
-------------------------

თანამდებობის დატოვების შემდეგ, კასტექსი მისმა მემკვიდრემ, ელისაბედ ბორნმა, წარადგინა საფრანგეთის ტრანპორტის ინფრასტრუქტურის სააგენტოს (AFITF) დირექტორთა საბჭოს თავმჯდომარედ.

პირადი ცხოვრება
---------------

კასტექსი, რომლის სახელი გასკონურად ნიშნავს "ციხეს", წარმოშობით იყო ჟერის დეპარტამენტიდან. ის დაქორწინებულია სანდრა რიბელეიგზე; მათ ჰყავთ ოთხი ქალიშვილი. 

თავისუფლად საუბრობს კატალონიურ ენაზე. კასტექსი ითვლება სამხრეთ საფრანგეთში კატალონიურ იდენტობის დამცველად. 

კასტექსი მეგობრობს პროფკავშირის ყოფილ ლიდერთან ჟან-კლოდ მეილისთან და ექიმ პატრიკ პელუსთან, *Charlie Hebdo*-ს ყოფილ მიმომხილველთან. 

2021 წლის 23 ნოემბერს კასტექსს დაუდასტურდა COVID-19. 

*

სქოლიო
------

1. ↑  Mallet, Victor (3 July 2020). „Macron names Jean Castex as new French prime minister". *Financial Times*. დაარქივებულია ორიგინალიდან — 3 July 2020. ციტირების თარიღი: 3 July 2020.
2. ↑  „Jean Castex, un premier ministre sous les radars". *Le Monde.fr* (ფრანგული). 2021-09-25. ციტირების თარიღი: 2022-01-23.
3. 1 2  „Macron set to name France’s next PM as focus moves to legislative elections". 25 April 2022. ციტირების თარიღი: 4 May 2022.
4. ↑  Paul Turban.  (7 April 2020) Coronavirus: who is Jean Castex, the "Mr. Déconfinement" of the government?. RTL Group. ციტირების თარიღი: 3 July 2020
5. ↑  Qui est Jean Castex, le nouveau Premier ministre? fr. ციტირების თარიღი: 3 July 2020
6. ↑  „Macron appoints new PM after Philippe resigns" (ინგლისური). BBC News. 3 July 2020. დაარქივებულია ორიგინალიდან — 3 July 2020. ციტირების თარიღი: 3 July 2020.
7. ↑  Pascale Davies & Alasdair Sandford with AFP (6 July 2020). „New French government named under Prime Minister Jean Castex in Macron reshuffle". *Euronews*. დაარქივებულია ორიგინალიდან — 8 July 2020. ციტირების თარიღი: 11 July 2020.
8. ↑  „French PM announces he will resign if Macron is re-election". thelocal.fr. 19 April 2022. ციტირების თარიღი: 4 May 2022.
9. ↑  „French PM Castex announces government resignation if Macron re-elected". Le Monde. 19 April 2022. ციტირების თარიღი: 4 May 2022.
10. ↑  Arthur Berdah (7 July 2022), Macron veut nommer Castex à la tête de l'Agence de financement des infrastructures de transport de France *Le Figaro*.
11. ↑  Braun, Elisa. 5 things to know about France's new PM Jean Castex en. ციტირების თარიღი: 4 July 2020